als_Latn dik_Latn sag_Latn
Elton Nika
Flamurtari është duke u përgatitur për një ndeshje mjaft të vështirë, ndaj Vllaznisë në shtëpi. Megjithatë optimizmi në radhët e skuadrës së drejtuar nga Ramela është mjaft i madh dhe të gjithë janë të përgatitur për të marrë një trepikësh. Titullarët e skuadrës vlonjate, kërkojnë vazhdimësinë në rezultate, pas fitores së arritur në kampionat një javë më parë. radhazi,pas asaj të arritur ndaj Apolonisë,një javë më parë. Duke nisur nga kapiteni Veliu, Telushi, Idrizaj, Tomiç, Lena, Abilaliaj e të gjithë besojnë se do të arrijnë objektivin në këtë sfidë. ”Vllaznia, është një kundërshtar që e respektojmë dhe që është nga ato skuadra që të lejon të luash dhe luan mjaft mirë futboll”, thonë njëzëri ata. Më pas ata i bëjnë edhe një analizë kundërshtarit. “Tashmë kemi hyrë në një pikë mjaft të rëndësishme dhe kyçe të sezonit, ku duhet që çdo ndeshje të shihet si një finale më vete. Kundërshtari i radhës është një skuadër që ka shumë kualitet në përbërje dhe në Vlorë do të vijë të kërkojë maksimumin. Por, jemi Flamurtari dhe nuk mund të mendojmë ndryshe veç tre pikëve që duhet të jenë tonat në këtë përballje shumë të rëndësishme. Me Apoloninë një javë më parë kemi fituar jo pa vështirësi,p or edhe me Vllazninë do të kërkohet vetëm të vijohet në rrugën e suksesit, pasi janë tre pikë që vlejnë shumë për skuadrën, por edhe për të parë më me optimizëm më tej në kampionat. Gjatë kësaj periudha përgatitjet janë bërë maksimalisht që në këtë ndeshje të luajmë ashtu siç e meriton emrin i Flamurtarit. Madje mund të themi se është e drejtë që sportdashësit veç fitoreve të kërkojnë edhe lojën e bukur dhe ne jemi të vetëdijshëm se duhet që kjo gjë të bëhet realitet”, kanë vazhduar në prononcimin e tyre futbollistët.
Rivali – Në Vlorë askush nuk pretendon se kundërshtari është në krizë, madje e kanë vlerësuar maksimalisht atë. “Në asnjë moment nuk duhet të mendojmë se e kemi të lehtë, pasi diçka e tillë na dëmton. Fitorja përballë Vllaznisë është edhe një moment që na bën të shohim me optimizëm përpara në kampionat, por veç kësaj na duhet edhe mbështetja e tifozëve tanë të cilët duhet të jenë në numër më të madhe se në ndeshjen ndaj Skënderbeut në Kupë dhe ndaj Apolonisë kampionat”, kanë deklaruar “senatorët” e Flamurtarit.
1 Barazim në Kupë dhe një fitore në kampionat ndaj Apolonisë, ka koleksionuar skuadra e Flamurtarit, që tani kërkon revanshin ndaj Vllaznisë.
Atmosfera në radhët e ekipit që drejtohet nga italiani Ramela është mjaft e mirë dhe lojtarët janë duke i dhënë dorën e fundit përgatitjeve.
Asnjëherë më parë gjatë këtij sezoni futbollistik nuk ka ndodhur që skuadra e Flamurtarit të fitojë dy ndeshje rresht dhe nuk dihet nëse do e arrijë këtë javë.
ban_Latn als_Latn als_Latn als_Latn als_Latn als_Latn